CELEX: 31987R0659
Language: el
Date: 1987-03-04 00:00:00
Title: Κανονισμός (ΕΟΚ) αριθ. 659/87 της Επιτροπής της 4ης Μαρτίου 1987 περί παύσεως της αλιείας του σολομού από πλοία με σημαία της Δανίας

Avis juridique important

|

31987R0659

Κανονισμός (ΕΟΚ) αριθ. 659/87 της Επιτροπής της 4ης Μαρτίου 1987 περί παύσεως της αλιείας του σολομού από πλοία με σημαία της Δανίας  

Επίσημη Εφημερίδα αριθ. L 063 της 06/03/1987 σ. 0016 - 0016

***** ΚΑΝΟΝΙΣΜΟΣ (ΕΟΚ) αριθ. 659/87 ΤΗΣ ΕΠΙΤΡΟΠΗΣ  της 4ης Μαρτίου 1987  περί παύσεως της αλιείας του σολομού από πλοία με σημαία της Δανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 4027/86 (2), και ιδίως το άρθρο 10 παράγραφος 3,  Εκτιμώντας:  ότι ο κανονισμός (ΕΟΚ) αριθ. 4036/86 του Συμβουλίου της 22ας Δεκεμβρίου 1986 περί κατανομής μεταξύ των κρατών μελών των ποσοστώσεων αλιείας για τα σκάφη που αλιεύουν στα ύδατα της Σουηδίας (3) προβλέπει τις ποσοστώσεις για σολομό για το 1987·  ότι, για να εξασφαλισθεί η τήρηση των διατάξεων που αφορούν του ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων σολομού στα ύδατα της διαίρεσης CIEM III d (σουηδικά ύδατα), από πλοία με σημαία της Δανίας ή νηολογημένα στη Δανία, έφθασαν τις ποσοστώσεις που είχαν διατεθεί για το 1987· ότι η Δανία απαγόρευσε την αλιεία αυτού του αποθέματος από τις 28 Φεβρουαρίου 1987· ότι, κατά συνέπεια, πρέπει να τηρηθεί αυτή ημερομηνία,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων σολομού στα ύδατα της διαίρεσης CIEM III d (σουηδικά ύδατα), από πλοία με σημαία της Δανίας ή νηολογημένα στη Δανία, εκτιμάται ότι έχει εξαντλήσει τις ποσοστώσεις που είχαν διατεθεί στη Δανία για το 1987.  Απαγορεύεται η αλιεία σολομού στα ύδατα της διαίρεσης CIEM III d (σουηδικά ύδατα), καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση σολομού που έχει αλιευθεί στη διαίρεση αυτή από πλοία με σημαία της Δανίας ή νηολογημένα στη Δανία, από την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 28 Φεβρουαρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Μαρτίου 1987.  Για την Επιτροπή  Antonio CARDOSO E CUNHA  Αντιπρόεδρος  (1) ΕΕ αριθ. L 220 της 29. 7. 1982, σ. 1.  (2) ΕΕ αριθ. L 376 της 31. 12. 1986, σ. 4.  (3) ΕΕ αριθ. L 376 της 31. 12. 1986, σ. 83.